32006R2030
L 414/40
JURNALUL OFÍCIAL AL UNIUNII EUROPENE
REGULAMENTUL (CE) NR. 2030/2006 AL COMISIEI
din 21 decembrie 2006
de modificare a Regulamentelor (CE) nr. 1607/2000, (CE) nr. 1622/2000 și (CE) nr. 2729/2000 privind sectorul vitivinicol datorită aderării Bulgariei și României la Uniunea Europeană
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolele 58, 46 alineatul (1) și 74 alineatul (4),
întrucât:
(1)
Anexa IV la Regulamentul (CE) nr. 1607/2000 al Comisiei din 24 iulie 2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole, în special a titlului privind vinurile produse în regiuni determinate (2), prezintă lista v.s.c.p.r.d. la care se acceptă o tărie alcoolică de sub 9,5 % vol. Această anexă ar trebui modificată pentru pentru a include vinurile produse în România.
(2)
Anexa XIII la Regulamentul (CE) nr. 1622/2000 al Comisiei din 24 iulie 2000 de stabilire a anumitor norme de aplicare a Regulamentului (CE) nr. 1493/1999 al Consiliului privind organizarea comună a pieței vitivinicole și de stabilire a unui cod comunitar al practicilor și tratamentelor oenologice (3) conține derogările privind conținutul de acid volatil al vinului prevăzute în punctul 1 partea B din Anexa V la Regulamentul (CE) nr. 1493/1999. Această anexă ar trebui modificată pentru a include vinurile produse în România.
(3)
Articolul 11 alineatul (2) din Regulamentul (CE) nr. 2729/2000 al Comisiei din 14 decembrie 2000 de stabilire a normelor de aplicare privind controalele în sectorul vitivinicol (4) determină numărul minim de eșantioane care se colectează anual pentru banca de date analitice prevăzută la articolul 10 din regulamentul menționat anterior. Ca urmare a aderării Bulgariei și României, trebuie stabilit numărul de eșantioane care urmează să fie colectate pentru aceste țări.
(4)
Regulamentele (CE) nr. 1607/2000, (CE) nr. 1622/2000 și (CE) nr. 2729/2000 ar trebui modificate în mod corespunzător.
(5)
Măsurile prevăzute de către prezentul regulament sunt conforme cu avizul Comitetului de gestionare a vinului,
ADOPTĂ PREZENTUL REGULAMENT:
Articolul 1
Anexa IV la Regulamentul (CE) se înlocuiește cu textul din anexa la prezentul regulament.
Articolul 2
În anexa XIII la Regulamentul (CE) nr. 1622/2000 se adaugă următoarea literă (o):
„(o)
pentru vinurile românești:
-
25 miliechivalenți pe litru pentru v.c.p.r.d. care îndeplinesc condițiile pentru a primi denumirea de DOC-CT;
-
30 miliechivalenți pe litru pentru v.c.p.r.d. care îndeplinesc condițiile pentru a primi denumirea de DCO-CB.”
Articolul 3
La articolul 11 alineatul (2) din Regulamentul (CE) nr. 2729/2000 al doilea paragraf se înlocuiește cu următorul text:
„-
30 de eșantioane în Bulgaria;
-
20 de eșantioane în Republica Cehă;
-
200 de eșantioane în Germania;
-
50 de eșantioane în Grecia;
-
200 de eșantioane în Spania;
-
400 de eșantioane în Franța;
-
400 de eșantioane în Italia;
-
10 eșantioane în Cipru;
-
4 eșantioane în Luxemburg;
-
50 de eșantioane în Ungaria;
-
4 eșantioane în Malta;
-
50 de eșantioane în Austria;
-
50 de eșantioane în Portugalia;
-
70 de eșantioane în România;
-
20 de eșantioane în Slovenia;
-
15 eșantioane în Slovacia;
-
4 eșantioane în Regatul Unit.”
Articolul 4
Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și României.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 2006.